2

IMVO ZABANTSUNDU (NATIVE OPINION)

[March 6, 1890,

GIBBERD & BRYANT,

KING WILLIAMS TOWN.

I-lokwe zokutshata ze Setiniemhlope i-Ready-made 30/-.

I-lokwe zokutshata ze Setini e-Cream i-Ready made 30/-.

I-lokwe ze Alpaca emhlope ) Zokutshintsha

I-lokwe ze Setini enamabala ) 17/6.

I hempe ezimhlope 1/6 inye; I hempe ezihonjisiweyo 1/- inye.

I-SETINI EMHLOPE l0d. nge yadi | I-SETINI E CREAM 10d. nge yadi  
I-ALPACA EMHLOPE 6d. nge yadi.

I Kwilita zokulala ezimhlope 4/6 inye.

I Printi ezingapumiyo 3d- nge yadi.

I Printi ezilunge kanye ebize ze 6d., ngoku zitengiswa nge 4d.

Ityali zokuhomba ehlotyeni.

GIBBERD & BRYANT,

Heald Town Teachers’ Association.

*Meetings to be held at Heald Town on 8 APRIL.*

All Members are invited to come'

AARON MALI, 3it20 3 90 Acting Secretary.

Iveki.

O Messrs. Justice Maasdorp no Hon. A. Wilmot, M.L.C., basinge e Kapa ngolwesi-Ne besuka e Rini, baya kwakumsebenzi wokupicota indywala. No Mr. Holland. imantyi yase Bhofolo undulukile ekwayileyo ndlela.

Ezapesheya ziti u Mr. J. X. Merriman, M.L.A., ubuyele kwase London evela kwabelijikeleza e Yuropn esezantsi.

Ngolwesi-Bini Iwecawa egqitileyo u Rev. W. C. Holden, nabanye abafundisi, babehlanganisene endlwini yake, kuba u maneli lawo efikelele kwi jubhili yake. Umsebenzi awenzileyo u Somandla ngo maneli lowo awungexelwa ngamlomo namazwi. Simnqwenelela ubomi obulukiweyo bamatamsanqa.

Ipepa lase Kokstad libalisa ngomfazi ohlabe omnye ngecawa epambi kwedluleyo. Kuxabana abafazi ababini bendoda bada bagwazana. Omnye ufe lingekafiki igqira lakwa Rulumente. Lowo ubulele omnye selesentolongweni e Matatiele, waye enenxeba entloko. Indoda seyihleli ingena mfazi, namhla imema ikazi lalomfazi use ntolongweni.

Umhlekazi weli lase Koloni uya kuhlangana no President Kruger e Blignauts Pont, nganeno kwe Gqili. Intlangano leyo icelwe ngu Oom Paul lowo, ufuna ukususa intandabuzo ezivakalayo zokungena kwama Transvaal kwela Matshona. Ngati no President Reitz wobako.

Ngolwama 21 kwefileyo kubanjwe o “gweva” abalishumi e Dayimani. Umlungu ’mnye, ama Slamsi mabini, abanye ngama Taliyane, njalo njalo.

U Dr. L. N, Walker, J.P., L.F.P.S. and L.M. Scotland, and L.S.A. London, umiswe ukuba lelinye lamagqira akwa Rulumente e Qonce. Uya kuma kwa Qoboqobo.

U Lord ??? ute ukupendulo . abatunywa be Qumru laba Rwebi, lipetwe ngu Sir George Baden Powell, abachase ukunikelwa kwelama Swazi kwi Transvaal, lomcimbi awukapetwa ngengxelo ka Sir Francis de Winton. Watsho wati nesi. ndawo bazitetayo usayakuziqwalasela.

Ngeveki epelileyo u Taljaard, eyekuzingela kufupi ne Pretoria, udubula inkazana engumntu ontsundu, eba yi mpunzi. Safa.

U Joseph Mfengu unikwe inyanga yi Mantyi yase Bhayi ngolwesi-Ne oludluleyo. Uve inxano limpete, wafuna amatuba kwi nkanti etile. Ute xa apuma nomngxu wabonwa.

Inxano limbambe kanzima u Andries   
Gonxa, obesebenza kwa Mackie Dune & Co. Ute akutunywa ngumlungu, wajikela kwingxingwa enebhiya, waqubula unodyuwana we *stout.* Ute kanti umlungu uyalandela kwaqubisana. Wabuza umlungu ukuba liqubu lanina eli lisehempeni. Wasele ntola. Ute umlungu ematyaleni, kupel' okuke ukuhamba kwesositola. Unikwe iveki zontandatu esebenza nzima.

U Mr. Jende Ntusi uti, nakanye Imvo ike yanyuka kubolekwana nje ngayo. Xa uti umzi yamkelwe ngumntu omnye kanti bayifunda bonke.

U Adam Abrams usezintanjeni e Natal, I ngokunyatelisa Umxhosa nge trolley, Umxhosa lowo ubetwele iplang engayiva ukuza kwe trolley. Imqekeze intloko.

Ngowe 17 February u Inspector ’Burkly wase Bhai ufumene acingo kumantyi wase Kapa lokuba abambe umnene okwawela e Kapa kwi nqanawa eyi *M»or,* oti ungu Sir Henry Greenwell. Behlangene ukanyele walala ngombele, eti yena walamana nesosikulu. Buka inte ka Burkly yatshela ngokwendla. nga, namhla uno Mr. Phillpot, kwihotele ka Rulumente.

Ngowama 25 kwefileyo knbuye kwabanjwa isidlwengu apa esingu gweva we dayimani. Ubanjwe e Christiana, ukuba ngentsuku ezilishumi wake wagwaza inkazana wabaleka. Ngutaminani omdala.

Ikomkulu lase Portugal likuvumile ukuba alinalulaulo kunama Ngesi kwelama Matshona, noko amalungelo alo lingasayi kuwalahla wona.

Esikundleni sika mfi u Oom Flepu Myburg e Palamente, obemele i Stellen­bosch, kucingwa pakati ko Messrs. Peter de Waal W. A. Krige no J. A. Faure, eyena ngati uyatandwa ngu Krige lowo.

E Estcourt, e Natal, umqubi wololiwe uminxelwe zinqwelo ezilayishe imiti wafa ekuqaleni kweveki epelileyo.

Alidudumi, lirol’ inqaba! Liselike lawa futi-futi. Ngolwesi-Ne lwecawa edluleyo ngase Bhofolo lwatsho kumfazi obehlala kwilitye lakwa Ntsileni (Ainslie) kwapela, yati intombi yake layiraula.

Ngu Sir Jacob Barry Ijaji ejikelayo kwezase Rini.

Sinoslzi ukuva ukuba ute unyana ominyaka isixenxa ka Rev. A. T. Rhodes wase Qonce, edlala nodade wabo nge Sabata egqitileyo bawa bobabini, yapuka ingalo yenkwenkwana ngentla kwengqwiniba.

NGOLWESI-NE, MARCH 4, 1890.

U Sir Gordon Ngempato ya Bantsundu.

NGEVEKI edluleyo sibe sikukuza kulo mhlati itambo

lenteto ze Nkulu-mbuso ezipatelele kwabantsundu, ate u Sir Gordon Sprigg wazenza ngalo mjikelo we Ruluneli. Sibe sizama ukumisa inteto esibe site lemnumzana ungumfo owoyiswayo sisitunzi somntu omkulu ; ekute ke njengokuba ite i Ruluneli yazitimba intliziyo zabo bonke nabakowetu ngobubele, akaswelekelwa u Sir Gorodn kukuba awaqonde amabala edle ngawo ingwe enkulu. Kwinteto ayenze e Dodoloro, esiyaneke kweyeveki egqitileyo Imvo, sifumene epefumla um’phunga oyolisileyo. Sibe site kukweyase Bhekesdorp apo ate  
watyalusela ukuvakalisa uhlobo azakuwupata ngalo umzi ontsundu. Amazwi awenze kona abhekisele kwa Bantsundu siwabeka pambi kwabalesi betu. Ngawo la :—

Ndiva ububi ukuti Umpatiswa Bantsundu  
usesempilweni embi kunene, usese England  
ndaye ndisoyikela ukuba uyakuke abe nexesha elide ekona. Ndinolangazelelo lokuba lwangamana utyelelo lwake kwelozwe lungapumelela ekubeni abuye abe ngopilileyo, abuyele kumsebenzi wake omkulu wase mbusweni; kodwa okwangoku anqatyelwe kukwenza nawupina umsebenzi, ate ke imisebenzi yesebe lake yapumla pezu kwam, ndibe ke ngoko nokunikela inyamekelo ngezinyanga zimbalwa kwimicimbi yabantsundu engapezulu kokuba ndaka ndenjenjalo ngeminyaka eyandulelayo. Umpati-ntlanganiso wenze amacapaza ngempato yabantsundu. Ke ndingati into esoloko ingumgudu wo Mpatiswa-Bantsundu  
endite nam ndahamba emkondweni wake, kukuba ipeliswe ingxoxo engabantsundu kanye kweli lizwe. (Kwadunywa). Kufuti siyipulapula lengxoxo ingabantsundu ngeminyaka engapambili, yaya isidla ngokuti  
lengxoxo’ izipete ngemfazwe nabantsundu. Ambalwa amadoda akoyo kule Koleni, manditi bo, akuko mntu kule Koloni obeno. msebenzi wemfazwe njengam, aye amava am endibangela ukuba nditi, ngentliziyo yam yonke, ndiyatemba ukuba andisoze ndinike myolelo ukuba kudatyulwa nokuba sinye isitonga emfazweni nabamnyama, ngalo lonka ixesha endinembeko yokupatiswa into zombuso kweli lizwe. Njengo.

Impawana.

Kuko inteto yokuba u Mr. W. B. Chal­mers, imantyi efanelekileyo yase Qonce, uza kubehle apumle edinisweni la Komkulu, axhamle ipenshini ezeleyo, isihlalo sake sikankanyelwa u Mr. Ben Herbert Holland ongu Mantyi wase Bhofolo okwangoku. Zininzi izinto ezalata ukuba oludaba luyinyaniso, emakube ke kwakamsinya siza kubona olunye utshintsho olukulu pakati ko Mantyi.

Ngenye imini amatyala amakulu ase Natal ayepulapula isicelo sebandla lase Tshatshi lase Natal libambene nelinye ihlelo—lika Bishop Colenso—kwalase Tshatshi. Inkahlukazi kubangwa umhlaba wokungewaba, ekwada ngo November xa kuya kungewatywa, kwaka kwahlutyelwana ibhatyi, kwafinyenzelwana izihlahla zehempe ngumfundisi nomdala we Bandla. Ufikile pambi kwamatyala lomcimbi, lifika igqweta lecala lakwa Bishop Colenso liti nokuba bayavulelwa ukungcwaba kodwa mabangavunyelwa ukuba baze bangcwabe kona abantsundu nama India. Siy ipaula lento ngenxa yamazwi e Jaji Enkulu u Sir Henry Connor ate mayelana nokungcwatywa kwa bamnyama :—“ Ukuba i Netevu ingu Mkris. tu ingaba inukunezwa ngomoyana ongemhle, kuba ubengatandayo evile ukuba bona bamhlope linjanina ibala labo emva kokuba befile.”

ISIKUMBUZO SIKA WARNER.

[ngu siziba siviwa ngodondolo.] Ingxoxo ngalomcimbi ineminyaka pakati komzi waseba Tenjini, ixesha lonke ebekuseko iziteti zakowetu o Mahonga no Sigenu, yaqubeka ntle, kwada kwagqitisa ngexesha lika mfi Sigenu. kuba lelona xesha ibingu-ndaba-mlonyeni ngalo, yinyaniso leyo engena kupikwa bani.—Kude kwalixa abeselukukweni lokufa oka Sigenu, emisinyawo esiti mayakive indlu yesikumbuzo sika Warner, ibe kwa Bangindlala. Kwenye yentlanganiso ngalomcimbi ukuba andiposisi warola yedwa ishumi lehamile zegusha. Isigqibo sona salomcimbi asisihle kanye; kokwam ukubona bekufanele, kuba

KADE KUXOXWA ngalomcimbi, bada ubuninzi babantu badikwanguwo; bapelelvve luluvo ukusa baxoxe ntonye. Ndikolwa ukube sesinye sezizatu eso; esibange ukuba sibenje isigqibo ; kuba kulontlanganiso inteto yayisiti makungabisazikwa ukuteta. Enye indawo umzi waseba Tenjini ulahlekelwe ngenxa ka Sigenu, kuba ngokwam andiboni ndoda ililandela lake mayelana nokumisela into ngobuso obutyilekileyo entlanganisweni. Ngoku kusavuke amakwele pakati komzi, ngulowo utanda kungangaqubeka ngentando yake. Ke nkosi yam Mhleli ngokwanamhla andikungena kwisizatu enditsho ngazo ukuti sisangene esisigqibo sentlanganiso yokugqibela ngalomcimbi oko ndokwenza msinyane.

OMAKUQWALASILWE NGABA TEMBU.

Ngokwam ngati indawo eyalatwe yi Mvo ye 13 February, yindawo yokukangelwa iqwalaselwe ngaba Tembu. Kucingwe indawo yokuba kuqalwe umsebenzi wokwakiwa kwesikolo esikulu saseba Tenjini, sakiwe kwa Bangindlala, kuba yeyona indawo inomnlaba omkulu we *Rona.* inamanzi kanjalo. Ityalike eba Tenjini zininzi nakuba zingekabaluleki zibentle, into esweleke kunene yimfundo kulomzi wakowetu, ke ngoko aba Tembu lendawo mabayikangele njengamadoda — abantu bakwa Bangindlala banawo amandla okuzakela i Tempile ka Tixo, bapume kwela gxokwane lika Mata lidala, bosibiza mhla bayivulayo.

Umzi waseba Tenjini lento mawuyijonge ngeso elihle.

makuqatwe isimnari

Ngale mali, nokuba ingebizwe ngo Warner, ukuba akufanelekanga oko, kodwa isimnari yona ibeko kungaba kufincekile. Ilinqata kum mna into ebonakele kwipepa le 13 February, yindawo mna enditi mayibe ku Bangindlala.—Izizatu zokuchasa Indwana zingeza ngemva ukuba aba Tembu bebengacinga njengamadoda.

[Siti tina mayibizwe ngo Warner,

Editor Imvo.]

SIVE SABONA.

Ngokupatelele kwinteto ka “M.” neka Xakalashe efikileyo ezingomcimbi we Address kwi Governor nokugxotwa kwabantu e Wesile—singati siyatemba ukuba kobanelisa abahlobo betu xa sigqibe ngokungenisa ingxelo yentlanganiso esiyifumeneyo ngalomcimbi; kwakona bobona ukuba inteto yake ngokugxotwa kwabantu e Wesi­le yandulelwe yeyombhaleli u V. Z. Asingencipisi indawo yezinye inteto ezizalise ingobozi zetu ngokuxubusha lento inye kungasakuvelisa nto ukuyixoxa.

I Pearston ngumlanjana okwi nqantosi ze Kalo (karoo) ngapaya kwase Somerset East. Amaqaba aqhele ilizwe langapakati ungaweva eteta nge Folafile (Vogel Rivier) ateta nge Pearston le. Namhla intlango kuyasivuyisa ukuva ukuba inesikolo emakube kusaliseka kwesiprofeto kusinina? Umnumzana ongu Mr. H. Kruis ubalisa uti:— “ Ndiyamangaliswa okokuba i teacher entsundu izokwenza umsebenzi omhle ka Egaka. Sibona inyatelo elihle apa tina bamhlope nabangamabala; sine teacher enye engu Peter Sicina pakati kwe Witte en Bruin Kleurden. Bemno mvumo apa obete kwamnandi kanye ngolu lwesi-Tatu (February 19), senditeta nakwizifundo, kuhamba kakuhle kanye, sikangela ukuvulwa kwaso. Sidela nebhaso esilinike yena ngobo busuku. Mna nditi siyavuka entlango.”

Njengokuba kungati kubeko ukungaqondi kumalungu o Manyano nge Mfundo, ngokuti ingxelo ye Ntlanganiso yase Mgwali ingabonakali, ukuza kungabiko kuranela ukuba itshone kule ofisi, singa singavakalisa ukuba longxelo ayizanga yatunyelwa yi Secretary, esive ngezintsuku ukuba iwele ngelamahashe.

Kusivuyisile ukubona ngencwadi yombhaleli, “ Usiziba-Siviwa-ngo-dondole?’ u- kuba inqakwana esalenza ngokwakelwa kwabantu bakwa Bangindlala itempite ngumzi wonke wakwa Tembu kusitiwa kukunjulwa u Warner, livakele ngendlela esasinga lingavakala ngayo. Kwaye kusikolisa ukuba Umtembu wegazi ayisekele into esiyishukumisileyo ukuba u Tembu azame i Simnari yobuzwe, aya kuyipata ngekwake, ukukhumbula inene elawenzela amalungelo amakulu umzi wase Batenjini. Isimnari ezikoyo, ukuba Abatembu abazi, zigogiwe nkuba zingayigqitigi ku Standard V. imfundo; kanti ukuze ibe noncedo imfu­ndo kufuneka iwapumelelise i Civil Service ne Law Exams, amadodana, afike nangezinye indlela kwisiganga sokuba abe nokuzixhasa kakulu ngemfundo. Ngati imfundo yolohlobo singayilindela kwisinala engati ikululeke njengaleyo ingakiwayo ilaulwe ngumzi. Mayelana nendawo emayibe kuyo akungekangelwe kakulu indawo zo *Rona—* mayime kwisiganga sayo, kuba abantu baka Rona bangabuye bavuse iminyele. Into le singatanda icingwe ngentloko ezihluzekileyo.

NGE DUTYWA.

[ngum’bhaleli.]

Esisiqingata, besesingadume ngaluto kwinto zokukanya, kwa kwiminyaka ekufupi yamandulo, besilusana olusidodo, namhla luzamela ukuhamba; abakade bebona bokumbula, isidodo yinto encedwayo ukuze ihambe ngabazali. Kuyabuleleka kakulu kuba sinomzali oyile mantyi ikoyo ngoku u Mr. C. G. II. Bell, eqabukileyo, ezama ngawo onke amandla ayo ukubonisa abantsundu besiqingata amaqhinga afanelekileyo okuzinyusa ebuntwini, kwanokuzonwabisa ekuhlaleni — nokukutalela lomzana (village) i Idutywa ngokuwutyala imiti; nokubonisa abntsundu abapetwe nguye ukuba abapambili (Civilized) abapantsi kolaulo Iwe Nkosazana. Nge Jubilee le napezu kwezinye izinto ezinokubonwa nangamehlo, ziyakiwa nezindlu, umzi ontsundu okwenene waka kule village yase Idutywa i “Jubilee Hall ikukumbuza impato ye Nkosazana.

NGE MANTYI, ukubonisa impi yayo entsundu ukuba izinyuse kwakuleminyaka ekufupi igqitileyo. Yoyisa ukubonisa ukuba lento uboya burolofu nizidla ngayo nisiba nina zigusha, uboya bazo abusiwa neso ngabenzi bengubo zoboya; tengani inkuzi zohlobo, ukuze nifumane imali ete nyi ngoboya—izitumele zafika, bazitenga, kuyazaliseka nabakuxelelwayo ngemali yoboya bezona gusha. Onenkunzi embi ungeva esongelwa nge ofisi.

UKUZONWABISA EKUHLALENI.

Usuku lwe Nibidyala (New Year) lwaba lolomdyaro wamahashe, kwakwelo tafa lidala, yayiko ebambileyo (acting) Inkulu ye Mantyi Transkei, u Mr. Liefeldt imantyi yase Gcuwa, u Mr. Stanford, nebambambileyo (acting) imantyi yakwa Gatyana u Mr. Hargreaves, nento eninxi yabamhlope nabantsundu. Kuncomeka kwabantsundu ukubaleka kwe pony ka Samuel Dingiswayo kuba imbaleki ka Dywili inkokeli kwamakulu amahashe gcwizi ukuba udumo lwayo lungahlutwa yileponana. Kanti yona ibipinda ukubaleka, ngokungeniswa kwamakulu. Ngalinye sincoma ubuhle, nokucokiswa kwamahashe o nigala, ongena nkunzi okanye inkabi yehashe, kude e Rautini (Gold Field) nasezimbokotweni (Dimond Fields), yimirozo amahashe ukuvela kwelipezulu. Lomdlalo usebenza into enkulu kwanjengasezigusheni unge­va umntu esiti, “Wetu tena lento yako izakona amahashe etu.”

IMFUNDO.

Singavuya imantyi ike ishukumise kwiqela elongamele isebe lemfundo, ukuba lipakamise intloko, kusile nje lolungisa ninina. Upina umzamo wabo wakukutaza imfundo yosapo? Lupina uviwo lwentsapo oludibene nemidlalo yalo? Ukuze ati umntana lowo nalowo ayinyamekele imfundo, namabhaso bawanikwe koloviwo. Lendawo sikankanya yona, yiyona ntloko yento zonke, nentsika yomzi, umzi mawungayisalisi emya.

I-CHR1STMAS, yaba yimini yenkonzo enkulu kuma Tshatshi apakati kwe Tsomo nom Bashe apetwe ngu Rev. W. Y. Stead ose Gcuwa, imbedesho nentshumayelo yayishushu kanye kona ngokuhlwa. Nama Free Church apantsi ko Rev. Mr. Thomson ayiqale ngalemini lenkoazo yolusuku.

IMPENDULO NGE BHAI.

*“ All's well that ends well."*

Malunga namazwi ka Xakalashe nge *Address ye Governor,* noko akuko luncedo luyakuvela engxoxweni ngayo londawo, kuba ingxoxo zetu azikafiki endaweni yokuba zibe luncedo, ngenxa yokunga nikani kwetu imbeko. Yinto elusizi le, kuba ngoku sekuko umoya wokoyika nokusebenzela uhlanga; kuba uti owenza imizamo ange unyusa elake igama. Nawe Mhleli lonto sekukade ikuhlela, uyayazi. Ukuba ke siyakulinda imibulelo kungaba akuko mntu woze asebenzele uhlanga. Igama lam noko umzukulwana ka Xakalashe uposisile ukulifaka kuba yonke into endiyenzileyo bendinceda i Komiti Yeliso Lomzi, eyeza kundicela ndihleli endlwini yam. Lo Komiti inegunya lokuzifeza indawana ezinje—ngazwinye, imiselwe zona, ukuze ifihle ihlazo lomzi. Loncwadi yombuliso kwakuhlangene intloko ezine ukuyiyila—o Revs. B. S. Dlepu, J. W. Gawler no Mr. Balla, — nam, ndacelwa ukuba ndiyile amazwi ayo. Yayingeyiyo ke ngoko into yangasese.

Indawana angaba uranela yona umfo onguwumbi e Bhayi ingaba yile yokuba kungabizwanga umzi wonke, ukuba lonto yayenziwe ngati kum ngekwapikiswana kwada kwasa, akwabiko nto yenziwayo.

Indawana ati u Xakalashe ilidlala ngalamazwi ati:—“ Siziva sinokukumka izwi letu Mhlekazi ukuba singabantu. abonwabileyo pantsi kwepiko le Nkosazana. Iminyaka ngeminyaka kuyakucaca-ngokucaca ukuba *amalungelo etu makulu kunawentlanga zakowetu ezisapetwe ngolaulo lwenkosi zazo lodwa.,, (independent rule).* Kuko bani ufike wasasaza umoya wokuba sibhale ukuti tina *asizifuni inkosi—*umoya ke opantse ukuyichita lento intle kangaka yenziwayo. Amalungelo ke esiteta wona ngawe Lizwi ne Mfundo, nokonwaba, nemiteto enqaka ubom bomntu, kunye nemfuyo yake, esifanelayo ukuwabulela.

U Mr. Balla ngumntu omkulu—ngu bawo kum, kuba nguntanga ka bawo nekolwane lake kwasebutsheni. Kanjako ngumntu omdala e Bhayi. U Xakalashe ngunyana kuye, ngumninawa kum. Nokuba imibulelo uyayivinjwa u Mr. Balla—ndikolwa ukuba akasekeleze kubulelwa noko ahlala epambili kwinto zokunceda uhlanga—yona imbe­ko yodwa yobuntu obukulu ufanele ukuyinikwa siti. Akuko nto afike abesemva ekuyiqondeni u Mr. Balia; akuko nto ike ifezwe ngapandle kokuba abe uyakubulaleka esihla-enyuka kuzo zonke i Lokashoni zase Bhayi, I £50 zokutetelela inkosi ukubanjwa kwazo, yayinguye opambili. Imali ka Tungumlomo, evayikwi £16, nguye owaye pambili ukuyibuta. Imali yabatunywa kubulaleke yena ngayo. Andizibali iponti ezisixenxe (£7) ezinento, zoncedo lo Noposi, nezinye imali zezinto zomzi e Bhayi, ebendiyi *Chairman* kuzo yena eyi *Collector.* Ebe-

kuba ke umbuso lo ulaulwa lolu luvo, nobehle nikolwe xa nditi yenye yezinto eziyintloko empatweni yombuso ukuba bazame ukuba impato yontsundu ingahluki kwimpato yabanye abantu beli lizwe. Asikolwa ukuba kulilungelo labamnyama okanye labamhlope ukuba abantsundu bapatwe ngendlela mhlaimbi ngomteto owahlukileyo kulowo abapetwe ngawo abanye abantu bale Koloni; ndaye ndikolwa ukuba ekuzameleni lonto siyakuxhamla uxolo olungasoze lushukunyiswe nto pakati kwabantsundu. (Kwadunywa). Mhlaimbi ngendingati olungasoze Iwashukunyiswa, mayelana nantonina ekoyo apa e South Africa, kuba kuyaziwa ukuba kahla into ezintsha yonke iminyaka emibini apa e South Africa. Ngoko ndinga ndingaliroxisa elokuba alusoze lushukunyiswe, nditi ndinenkolo ukuba ihambiso azimisele kuyo u Rulumeni iyetembisa ukuba siyakuba nexesha elide loxolo nabamnyama kule Koloni.

Lenteto iyanandipeka, kodwa unga umzi awungevuye uzilibale ngenxa yayo, kuba eyona nto buya kuqondakala ngayo ubunyaniso bayo zinto esobona ezenza u Sir Gordon. Gqibi-ke. Kwatiwa ngocikida ingontsi-ngontsi sezifuba zabantu, “Nobaqonda ngeziqamo zabo.” Ngokunjalo nati sobona ngezenzo ukuba u Sir Gordon Sprigg, nyani-nyani, uzimisele ukuwulungiselela umzi wakowetu ngomoya ote gabalala—alungiselela ngawo imikondo-ngemikondo yaba mhlope.

Amadodana akowetu ake atiwa fwafusi ezikuleni, nawasezi dolopini angaba awayanga kwezongqili zemfundo azicingela ukuba ahlambulukile, ate ngenqubo yoninzi lwawo *ezibhizinisini* azinika igama lokunga. tembeki. Ako angena kugxekeka nakubani ngelituba siteta ngalo; kodwa umqulu wawo sewusoyikwa ngabaninzi. Incwadi zetu zemicimbi yabatunyelwa Imvo zibonisa ukuba impi ebanga ukuba ugaxaze ukuhamba umsebenzi welipepa ngamatyendyana anxiba ikala ne orlosi antsundu, imambane ongafika ziodola ngamapepa into ezi. ngasakunyaniseka ukuzihlaula. Makube. kungenxa yalomhlambi ongeva umntu omhlope ekolisa ngokuti Umxhosa ofundileyo, okanye ozibalela ekuhlambulukeni, *is no good* ; unganyamezela Iqaba *ebhizinisini* kanye. Incwadi zetu esesitete ngazo zibonisa ukuba impi ematyala makulu asele ngamatsili, yimpi eyaka yetu ezikolweni, yimpi esebenza kozi Monti, e Bhai, e Rini, nase Dayimani. Esingazi ukuba iti makutiwe ihlambulukele inkohliso na. Yenzani ubuyo kaba!

Imichiza ka Mr. Jesse Shaw wase Bhofolo siyavuya ukuva ukuba inento enkulu yoncedo eyenzileyo kulefiva ikoyo. Sigqite kuwo isifo kusuke sekufun’ ukukohla kwisininzi ukuba kungalingwa ngantonina. Ndawana ifun’ ukuti ingenise ubudidi mayelana nawo, kukuba afumaniseka nzima ezivenki. leni, esingazi ukuba kukuba u Mr. Shaw engawenzi ngokwanelele izikhuhlane ezikoyona. Kwanga kungebe njalo. Apa e Qonce siwafumana nge nkankulu, lonto iyadanisa kuba ngamayeza ekufuneka eko kuzo zonke izindlu ukungqumza ubukhali bezikhuhlane. Sinosizi ukuva ngo Mr. Shaw ukuba naye njengati, usebudididini bokutshoniswa ngulomkondo kwabantsundu ukwaziyo ukuyaleza into ngeposi uze ungabi sacinga ngokubhatala. Nyani-nyani, kukulu okuya kupendulelwa zezi zilumkwana zingawazalisiyo amadinga !

Siyaqonda ngobuninzi nobude bencwadi ezivela kubabhaleli abase Bhai ukuba umzi lowo weyele ngelomkono kwingxokozelo eveliswe ziroro ngombuliso kwi Ruluneli nezinye izinto ezabako ngeloxesha. Ngati ingaba kukuphuhlisa ngapezu kwemfanelo eziziroro xa site ipepa salinikela ekuxubusheni lengxokozelo. Kwanele ukuba siyi- vakalisayo inteto yamacala omabini, asiboni lusizo ekuyikhubuleni inteto leyo. Kodwa impendulo ka “ M.” mayelana nesiroro esingo titshala ibingakanga ibonakale. Uti lom’bhaleli:—“ Ngalombuzo owubhekisa ko titshala nakwabazaziyo izimiso zokuhlaulwa kwabafundisayo, make ndibuze kuqala kuwe ukuba — uyititshala na? Ukuba uyiyo bekutenina ukuba uqale utabate umsebenzi wobutitshala nngekazazi izimiso zokubhatalwa kwetitshala? Ukuba ke usazakuba yiyo—yibuze lonto kumadoda apete esosikolo ojonge ukutabata sona, okanye mandikucebise ngeliti ungake ulinge uvume ukusitabata i Superintendent ingakucaciselanga lonto. Ukuba ke akuyiyo ititshala okanye akujonge nokutabata lomsebenzi wobutitshala, mandikupendule ngeliti—lomcimbi ukude kuwe: ude wagabadela, ngoko ke gcina indawo yako ukuze kungatshiwo ukutiwa uyi Fool.”